
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«16» чэрвеня 2026 г.
	№ 73
	   г. Масква



Аб унясенні змяненняў у Парадак запаўнення 
дэкларацыі на тавары электроннага гандлю

У адпаведнасці з пунктам 5 артыкула 105 і пунктам 3 артыкула 3094 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Парадак запаўнення дэкларацыі на тавары электроннага гандлю, зацверджаны Рашэннем Калегіі Еўразійскай эканамічнай камісіі ад 17 снежня 2024 г. № 143, змяненні згодна з дадаткам.
2. Гэта Рашэнне ўступае ў сілу з даты ўступлення ў сілу Пратакола аб унясенні змяненняў у Дагавор аб Мытным кодэксе Еўразійскага эканамічнага саюза ад 11 красавіка 2017 года, падпісанага 25 снежня 2023 г., але не раней за 1 ліпеня 2026 г.


	Старшыня Калегіі
Еўразійскай эканамічнай камісіі
	
Б. Сагінтаеў


2

ДАДАТАК
да Рашэння Калегіі
Еўразійскай эканамічнай камісіі
ад 16 чэрвеня 2026 г. № 73


ЗМЯНЕННІ,
якія ўносяцца ў Парадак запаўнення дэкларацыі на тавары электроннага гандлю

1. Пункт 5 дапоўніць абзацам наступнага зместу:
«Аўтамабілі легкавыя і іншыя транспартныя сродкі, у дачыненні да якіх дадаткова ўказваюцца звесткі па пераліку згодна з дадаткам, якія ўтрымліваюцца ў адной таварнай партыі з іншымі таварамі, заяўляюцца пры мытным дэклараванні ў асобнай ДЭГ.».
2. У абзацы другім пункта 6 словы «ад ___________ _____г. № ___» замяніць словамі «ад 17 снежня 2024 г. № 143».
3. Пункт 28 пасля абзаца трэцяга дапоўніць абзацам наступнага зместу:
«У дачыненні да асобных катэгорый тавараў пры запаўненні калонкі 7 дадаткова ўказваюцца звесткі па пераліку, прадугледжаным дадаткам да гэтага Парадку (у адпаведных рэквізітах структуры ДЭГ, а ў ДЭГ у выглядзе дакумента на папяровым носьбіце – праз коску пасля наймення).».
4. У пункце 33:
а) у сказе другім абзаца шостага словы «ў залежнасці ад парадку падліку, устаноўленага заканадаўствам дзяржавы-члена, мытнаму органу якой падаецца ДЭГ» замяніць словамі «калі заканадаўствам дзяржавы-члена, мытнаму органу якой падаецца ДЭГ, прадугледжаны падлік мытных збораў у дачыненні да кожнага тавару або па кожнай індывідуальнай накладной або дакуменце СПС»;
б) абзац сёмы замяніць абзацамі наступнага зместу:
«У графе не ўказваюцца:
звесткі па віду выплаты, калі для тавараў, у дачыненні да якіх вылічваецца выплата, не вызначана стаўка, або вызначана нулявая стаўка па гэтым відзе выплаты, або абавязак па выплаце выплаты не ўзнікае;
звесткі аб падліку мытных пошлін, падаткаў пры дэклараванні тавараў, якія змяшчаюцца пад мытную працэдуру адмовы на карысць дзяржавы або мытную працэдуру знішчэння ў адпаведнасці з пунктам 5 артыкула 3093 Кодэкса.»;
в) у абзацы дзясятым словы «мытныя пошліны, падаткі» замяніць словам «выплаты»;
г) сказ другі абзаца трыццатага пасля слова «Для» дапоўніць словамі «Рэспублікі Арменія,»;
д) абзац сорак шосты замяніць абзацамі наступнага зместу:
«У выпадку калі заканадаўствам дзяржавы-члена, мытнаму органу якой падаецца ДЭГ, аб’ектам абкладання мытнымі зборамі вызначаны іншы аб’ект, чым кожны тавар або кожная індывідуальная накладная або дакумент СПС, звесткі аб мытных зборах указваюцца ў радку «Усяго па дэкларацыі» ў наступным парадку:
у калонцы 2 указваецца код віду выплаты ў адпаведнасці з класіфікатарам відаў падаткаў, збораў і іншых выплат, спагнанне якіх ускладзена на мытныя органы;
у калонцы 3 указваецца база для падліку выплаты. Для Рэспублікі Арменія, Рэспублікі Беларусь і Расійскай Федэрацыі пры падліку мытных збораў калонка не запаўняецца;
у калонцы 4 указваецца код адзінкі вымярэння ў адпаведнасці з класіфікатарам адзінак вымярэння і лічэння Еўразійскага эканамічнага саюза, якая выкарыстоўваецца пры падліку выплаты, у выпадку, калі база для падліку выплаты выражана інакш, чым у грашовых адзінках. У іншых выпадках калонка не запаўняецца;
у калонцы 5 указваецца вызначаны памер стаўкі выплаты;
у калонцы 6 указваецца агульная сума выплаты па дэкларацыі.».
5. У пункце 45:
а) пасля абзаца пятага дапоўніць абзацам наступнага зместу:
«пад нумарам 1:»;
б) абзац сёмы замяніць абзацамі наступнага зместу:
«звесткі аб вытворцу (пры наяўнасці звестак аб ім), марках, мадэлях, артыкулах, колькасным і якасным складзе, сартах, стандартах і іншых тэхнічных і камерцыйных характарыстыках, у тым ліку характарыстыках і параметрах тавару ў адзінках вымярэння, адрозных ад асноўнай або дадатковай адзінкі вымярэння (колькасць і ўмоўнае абазначэнне), у адпаведнасці з класіфікатарам адзінак вымярэння і лічэння Еўразійскага эканамічнага саюза, калі такія звесткі неабходныя для падліку і спагнання мытных пошлін, падаткаў, прымянення мер абароны ўнутранага рынку і (або) забеспячэння выканання забарон і абмежаванняў.
У дачыненні да асобных катэгорый тавараў указваюцца звесткі па пераліку, прадугледжаным дадаткам да гэтага Парадку, у выпадку, калі гэтыя звесткі не былі ўказаныя ў адпаведнасці з абзацам восьмым гэтага пункта;
пад нумарам 2:»;
в) пасля абзаца дзявятага дапоўніць абзацамі наступнага зместу:
«пад нумарам 3 указваюцца код і кароткая назва краіны (рэгіёна або часткі краіны) у адпаведнасці з класіфікатарам краін свету, з якой паходзіць тавар, які дэкларуецца, у выпадках, калі прымяненне мер мытна-тарыфнага рэгулявання, забарон і абмежаванняў, мер абароны ўнутранага рынку залежыць ад паходжання тавару. Такія звесткі ўказваюцца зыходзячы з паходжання тавару, вызначанага ў адпаведнасці з правіламі вызначэння паходжання тавараў, якія ўвозяцца на мытную тэрыторыю Саюза, прадугледжанымі пунктам 2 артыкула 37 Дагавора аб Еўразійскім эканамічным саюзе ад 29 мая 2014 года.
Дапускаецца ўказваць Еўрапейскі саюз у якасці групы краін, з якой паходзіць тавар, які дэкларуецца, калі дакумент аб паходжанні тавару не змяшчае звестак аб паходжанні тавару з канкрэтнай краіны Еўрапейскага саюза, а змяшчае звесткі аб паходжанні тавару з Еўрапейскага саюза (у якасці групы краін), за выключэннем выпадкаў, калі дзеянне ўказаных мер распаўсюджваецца на тавары, якія паходзяць з адной або некалькіх краін Еўрапейскага саюза. У гэтым выпадку робіцца запіс «EU-ЕЎРАСАЮЗ».
Калі як адзін тавар дэкларуецца некалькі тавараў, якія паходзяць з розных краін (рэгіёнаў або частак краін), або калі паходжанне хаця б аднаго тавару невядомае, робіцца запіс «99-РОЗНЫЯ».
Калі паходжанне тавару, які дэкларуецца невядомае, робіцца запіс «00-НЕВЯДОМА»;
пад нумарам 4 пры змяшчэнні тавараў пад мытную працэдуру выпуску для ўнутранага спажывання, калі аператарам электроннага гандлю прымяняецца тарыфная прэферэнцыя, указваюцца (у ДЭГ у выглядзе электроннага дакумента – у адпаведных рэквізітах структуры ДЭГ, а ў ДЭГ у выглядзе дакумента на папяровым носьбіце – праз знак раздзяляльніка «/»):
код у адпаведнасці з класіфікатарам ільгот па выплаце мытных плацяжоў;
код краіны (рэгіёна або часткі краіны), з якой паходзіць тавар, які дэкларуецца, у адпаведнасці з класіфікатарам краін свету. Код краіны (рэгіёна або часткі краіны) указваецца зыходзячы з паходжання тавару, вызначанага ў адпаведнасці з правіламі вызначэння паходжання тавараў, якія ўвозяцца на мытную тэрыторыю Саюза, прадугледжанымі пунктамі 3 і 4 артыкула 37 Дагавора аб Еўразійскім эканамічным саюзе ад 29 мая 2014 года.
Калі аператар электроннага гандлю плануе вярнуць тарыфныя прэферэнцыі пасля выпуску тавараў, пад нумарам 4 можа ўказвацца двухзначны літарны код «ПВ».
Звесткі, якія заяўляюцца ў калонцы 7 пад нумарамі 1–4, указваюцца ў ДЭГ у выглядзе электроннага дакумента ў адпаведных рэквізітах структуры ДЭГ, а ў ДЭГ у выглядзе дакумента на папяровым носьбіце – асобнымі радкамі.».
6. Пункт 47 пасля абзаца дванаццатага дапоўніць абзацам наступнага зместу:
«код краіны (рэгіёна або часткі краіны) у адпаведнасці з класіфікатарам краін свету, заяўлены ў складзе звестак аб адпраўшчыку тавараў у графе «Адпраўшчык (па агульнай накладной)» ДЭГ, у адпаведнасці з якой тавар быў змешчаны пад мытную працэдуру мытнага склада (у дачыненні да тавараў, якія змяшчаюцца пад мытную працэдуру выпуску для ўнутранага спажывання).».
7. У пункце 50:
а) у сказе другім абзаца трэцяга словы «ў залежнасці ад парадку падліку, устаноўленага заканадаўствам дзяржавы-члена, мытнаму органу якой падаецца ДЭГ» замяніць словамі «калі заканадаўствам дзяржавы-члена, мытнаму органу якой падаецца ДЭГ, прадугледжаны падлік мытных збораў у дачыненні да кожнага тавару або па кожнай індывідуальнай накладной, дакуменце, які суправаджае паштовае адпраўленне, або іншым транспартным (перавозачным) дакуменце, у адпаведнасці з якім тавар адпраўлены атрымальніку»;
б) у абзацы дзявятым словы «мытныя пошліны, падаткі» замяніць словам «выплаты»;
в) сказ другі абзаца трыццатага пасля слова «Для» дапоўніць словамі «Рэспублікі Арменія,»;
г) дапоўніць абзацамі наступнага зместу:
«У выпадку калі заканадаўствам дзяржавы-члена, мытнаму органу якой падаецца ДЭГ, аб’ектам абкладання мытнымі зборамі вызначаны іншы аб’ект, чым кожны тавар або кожная індывідуальная накладная, дакумент, які суправаджае паштовае адпраўленне, або іншы транспартны (перавозачны) дакумент, у адпаведнасці з якім тавар адпраўлены атрымальніку, звесткі аб мытных зборах указваюцца ў радку «Усяго па дэкларацыі» ў наступным парадку:
у калонцы 2 указваецца код віду выплаты ў адпаведнасці з класіфікатарам відаў падаткаў, збораў і іншых выплат, спагнанне якіх ускладзена на мытныя органы;
у калонцы 3 указваецца база для падліку выплаты. Для Рэспублікі Арменія, Рэспублікі Беларусь і Расійскай Федэрацыі пры падліку мытных збораў калонка не запаўняецца;
у калонцы 4 указваецца код адзінкі вымярэння ў адпаведнасці з класіфікатарам адзінак вымярэння і лічэння Еўразійскага эканамічнага саюза, якая выкарыстоўваецца пры падліку выплаты, у выпадку, калі база для падліку выплаты выражана інакш, чым у грашовых адзінках. У іншых выпадках калонка не запаўняецца;
у калонцы 5 указваецца вызначаны памер стаўкі выплаты;
у калонцы 6 указваецца агульная сума выплаты па дэкларацыі.».
8. Дапоўніць дадаткам наступнага зместу:
«ДАДАТАК
да Парадку запаўнення дэкларацыі
на тавары электроннага гандлю

ПЕРАЛІК
звестак, якія ўказваюцца ў дачыненні да асобных 
катэгорый тавараў

	Код ТН ЗЭД ЕАЭС
	Катэгорыя тавару
	Звесткі аб таварах

	1
	2
	3

	8471 30 000 0 ⃰	
	машыны вылічальныя партатыўныя масай не большай за 10 кг, якія складаюцца, па меншай меры, з цэнтральнага блока апрацоўкі даных, клавіятуры і дысплэя (планшэты з функцыяй мабільнай сувязі)
	IMEI-код/коды (міжнародны ідэнтыфікацыйны нумар)1

	8517 13 000 0
	смартфоны
	IMEI-код/коды (міжнародны ідэнтыфікацыйны нумар)2

	8517 14 000 0 ⃰
	тэлефонныя апараты для сотавых сетак сувязі
	IMEI-код/коды (міжнародны ідэнтыфікацыйны нумар)2

	8703 ⃰ 
(акрамя 8703 80 000)
	аўтамабілі легкавыя і іншыя маторныя транспартныя сродкі, прызначаныя галоўным чынам для перавозкі людзей (за выключэннем аўтамабіляў, спецыяльна прызначаных для медыцынскіх мэт, і транспартных сродкаў тыпу «Pick Up»)
	марка, мадэль

момант выпуску

ідэнтыфікацыйны нумар

нумар шасі (рамы) (пры наяўнасці)

нумар кузава (кабіны) (пры наяўнасці)

тып рухавіка3, 4

мадэль, нумар рухавіка3, 5

рабочы аб’ём рухавіка (см3)3

магутнасць рухавіка (к.с., кВт)3, 5

колькасць месцаў для сядзення, акрамя месца кіроўцы5

мадыфікацыя6

тэхнічна дапушчальная максімальная маса (тон) для колавага транспартнага сродку6

катэгорыя транспартнага сродку6

	8703 ⃰ 
(акрамя 8703 80 000)
	транспартныя сродкі тыпу «Pick Up»
	марка, мадэль

момант выпуску

ідэнтыфікацыйны нумар

нумар шасі (рамы) (пры наяўнасці)

нумар кузава (кабіны) (пры наяўнасці)

тып рухавіка3, 4

мадэль, нумар рухавіка3, 5

рабочы аб’ём рухавіка (см3)3

магутнасць рухавіка (к.с., кВт)3, 5

колькасць месцаў для сядзення, акрамя месца кіроўцы5

колькасць восей5

поўная маса аўтамабіля (т)5

максімальная ўнутраная даўжыня пляцоўкі для перавозкі грузаў (грузавой платформы) (для аўтамабіляў, якія маюць 2 восі і поўную масу меншую за 3,5 т)5

даўжыня колавай базы (для аўтамабіляў, якія маюць 2 восі і поўную масу меншую за 3,5 т)4

мадыфікацыя6

тэхнічна дапушчальная максімальная маса (т) для колавага транспартнага сродку6

катэгорыя транспартнага сродку6

	8703 80 000 ⃰
	легкавыя аўтамабілі катэгорыі М1 або M1G, якія прыводзяцца ў рух толькі электрычным рухавіком (за выключэннем транспартных сродкаў тыпу «Pick Up»)
	марка, мадэль

момант выпуску

ідэнтыфікацыйны нумар

нумар шасі (рамы) (пры наяўнасці)

нумар кузава (кабіны) (пры наяўнасці)

мадэль, нумар рухавіка3, 5

тып рухавіка3, 6

магутнасць рухавіка (к.с., кВт)3, 5

мадыфікацыя6
тэхнічна дапушчальная максімальная маса (т) для колавага транспартнага сродку6

катэгорыя транспартнага сродку6

	8711 ⃰
	матацыклы, мапеды, мотаролеры
	ідэнтыфікацыйны нумар (серыйны нумар)

марка, мадэль

момант выпуску

рабочы аб’ём рухавіка (см3)

магутнасць рухавіка (к.с., кВт)7

	8716 10 
	прычэпы і паўпрычэпы тыпу «дом-аўтапрычэп» для пражывання або для турыстаў
	ідэнтыфікацыйны нумар

нумар шасі (рамы) (пры наяўнасці)

марка, мадэль

момант выпуску

катэгорыя транспартнага сродку6

	8716 39 ⃰
8716 40 000 0 ⃰
	прычэпы (за выключэннем прычэпаў для перавозкі аўтамабіляў) з поўнай масай да 3,5 тоны
	нумар шасі (рамы) (пры наяўнасці)

марка, мадэль

момант выпуску

катэгорыя транспартнага сродку6

	8903
(акрамя 8903 32, 8903 33)
	яхты і іншыя плывучыя сродкі для адпачынку або спорту; вяслярныя лодкі і каноэ
	даўжыня судна (м)

маса (нета) пустога плывучага сродку (без рухавіка) (кг)

	8903 32,
8903 33
	лодкі маторныя і катары
	серыйны нумар корпуса судна

назва верфі

даўжыня судна (м)

шырыня судна (м)

асадка судна (м)

год пабудовы

серыйныя нумары, магутнасць (к.с., кВт), найменне фірмы – вытворцы рухавікоў

колькасць кают

колькасць пасажыраў (умяшчальнасць)

тэхнічнае аснашчэнне судна (наяўнасць навігацыйнага абсталявання, сродкаў сувязі, электронікі, бытавой тэхнікі, аздаблення кают і палубы драўнінай каштоўных парод і да т.п.)


_________________
1 Не ўказваюцца ў Рэспубліцы Арменія, Рэспубліцы Беларусь, Кыргызскай Рэспубліцы і Расійскай Федэрацыі.
2 Не ўказваюцца ў Рэспубліцы Арменія, Рэспубліцы Беларусь і Расійскай Федэрацыі.
3 Для транспартных сродкаў, абсталяваных некалькімі рухавікамі, звесткі ўказваюцца для кожнага рухавіка. 
4 Не ўказваюцца ў Рэспубліцы Арменія, Рэспубліцы Казахстан і Кыргызскай Рэспубліцы ў дачыненні да тавараў, набытых фізічнымі асобамі.
5 Не ўказваюцца ў Рэспубліцы Арменія, Рэспубліцы Беларусь, Рэспубліцы Казахстан і Кыргызскай Рэспубліцы ў дачыненні да тавараў, набытых фізічнымі асобамі.
6 Не ўказваюцца ў Рэспубліцы Арменія, Рэспубліцы Беларусь, Рэспубліцы Казахстан і Кыргызскай Рэспубліцы.
7 Не ўказваюцца ў Рэспубліцы Арменія, Рэспубліцы Беларусь і Рэспубліцы Казахстан.

Заўвага. Для мэт прымянення гэтага пераліку для пазіцый, пазначаных знакам «*», трэба карыстацца як кодам тавару ў адпаведнасці з адзінай Таварнай наменклатурай знешнеэканамічнай дзейнасці Еўразійскага эканамічнага саюза, так і найменнем тавару, указаным у графе 2.».


_____________

